জুনের প্রথম সপ্তাহে ভারতের মাটিতে আফগানিস্তানের বিরুদ্ধে টি-টোয়েন্টি সিরিজ খেলবে বাংলাদেশ। এই ফরম্যাটে আফগানরা বেশ কঠিন প্রতিপক্ষ মানছেন সৌম্য, ‘টি-টোয়েন্টি হলে আফগানিস্তান কঠিন প্রতিপক্ষ হবে। কারণ তাদের বোলিং বিভাগ অনেক ভালো। তবে আমাদের দলও এখন অনেক ভালো। তারাও জানে কীভাবে তাদের সামলাতে হবে, কীভাবে খেলতে হবে। আসলে সবচেয়ে বড় কথা এখন আমরা জানি কীভাবে আধিপত্য বিস্তার করে খেলতে হয়। সবাই আত্মবিশ্বাসী। যদি নিজেদের সেরাটা দিতে পারি তাহলে অবশ্যই তাদের ভালোভাবে হারানো সম্ভব।’ ওয়ানডে ও টেস্টে নিজের অবস্থান প্রসঙ্গে সৌম্য জানান, ‘ভালো খেললে অবশ্যই আবার দলে আসব। চেষ্টা করছি নিজের সেরাটা দেওয়ার জন্য। যাতে নিজের জায়গা ধরতে পারি।’